મહત્વપૂર્ણ છે કે ખડગેની સાથે રાહુલ ગાંધીએ જ આ સચિવોની નિમણૂક કરી હતી. સૂત્રો મુજબ, ખડગેના સહયગ માટે નિયુક્ત કરવામાં આવેલા આ સચિવો વિરુદ્ધ રિપોર્ટ આપવામાં આવ્યો છે. આખો મામલો રાહુલ ગાંધીના દરબારમાં છે. પરંતુ ખડગેએ રાહુલ ગાંધીની ગેરહાજરીમાં અહમદ પટેલ અને અશોક ગહેલોતને આખો મામલો બેઠક દરમિયાન જણાવ્યો હતો. ખડગે ત્રણ રાષ્ટ્રીય સચિવો બી. એમ. સંદીપ, સંપત કુમાર અને વશ્મી રેડ્ડીના કામથી સંતુષ્ટ નથી. તેઓ કોંગ્રેસના બે પ્રભારી સચિવો સોનલ પટેલ અને આશિષ દુઆની સાથે કામ કરવા માટે તૈયાર છે. આખા મામલામાં ખડગેએ કોંગ્રેસ અધ્યક્ષની બનાવાયેલી ટીમ પર સવાલ ઉઠાવીને સંકેત આપ્યા છે કે રાહુલ ગાંધીએ વડીલોનું વધારે સાંભળવું પડશે.